સામગ્રી: પ્રિયા રાતોરાત સ્ટાર  અને કેટલાય યુવાનોનાં સપનાંઓનાં 'વૅલેન્ટાઇન્સ ડેટ' બની ગયા છે.

એવું તો શું છે એ વીડિયો ક્લીપમાં કે જેને કારણે સ્કૂલ સમયના 'સામાન્ય' હાવભાવ સોશિયલ મીડિયા સેન્સેશન બની ગયા. 

આ અંગે બીબીસી ગુજરાતીએ બોડી લેંગ્વેજ એક્સપર્ટ્સ તથા ઇન્ડસ્ટ્રીના લોકોની સાથે વાત કરી હતી. 

મલયાલયમ ફિલ્મ 'ઓરુ અદાર લવ' (Oru Adaar Love)ના એક ગીતમાં ટીનેજર છોકરી અને છોકરો, એકમેકની સાથે આંખો મારફત દિલની વાત કરી રહ્યાં છે.

ઓરિજિનલ વીડિયોને ત્રણ દિવસમાં લગભગ એક કરોડ વ્યૂઝ મળ્યા છે. એ વીડિયોના અલગઅલગ વર્ઝન્સને પણ લાખો વ્યૂઝ મળી રહ્યાં છે.  

તમને આ પણ વાંચવું ગમશે

બીબીસી સાથે લેખિકા અને બોડી લૅંન્ગ્વેજના નિષ્ણાત રમા મુંદ્રાએ આ વીડિયોના હીરો અને હીરોઇનનાં હાવભાવ વિશે વાત કરી.

મુંદ્રા કહે છે, "લોકોને આ એક્સપ્રેશનમાં મોહક્તા દેખાઈ હશે પણ હું કહીશ કે આ વીડિયોમાં પ્રિયાનાં એક્સપ્રેશનમાં આત્મવિશ્વાસ વધારે જોવા મળ્યો છે. 

"એ સિવાય પ્રિયાનો 'આઈ ડૉન્ટ કૅર' વાળો ઍટિટ્યૂડ ધ્યાન ખેંચે છે. આ જ સૌથી મોટું કારણ છે કે જેણે પ્રિયાને દેશમાં થતી (સોશિયલ મીડિયા પર) ચર્ચામાં કેન્દ્રસ્થાને મુકી આપી.

"આ વાઇરલ થયેલા વીડિયોમાં તેનું એરોગન્સ પણ દેખાય છે. જો ધ્યાનથી તેના આઇબ્રો જૂઓ તો એ બહુ જ સરસ રીતે તેને રમાડે છે."

'પ્રેમમાં પડવા વ્યક્તિમાં આત્મવિશ્વાસ હોવો જોઈએ'

મુંદ્રા ઉમેરે છે, "કોઈના પ્રેમમાં પડવા માટે સામે વાળી વ્યક્તિમાં આત્મવિશ્વાસ અને ઍટિટ્યૂડ હોવો જોઈએ. આ બન્ને ખાસિયતો પ્રિયામાં દેખાય છે. 

"મેં જ્યારે આ વીડિયો જોયો અને સાચું કહું તો ઘણી વખત જોયો અને હું બહુ હસી હતી. 

"મને એમ થયું કે જ્યારે હું સ્કૂલમાં હતી, ત્યારે કેટલી ભોળી હતી અને આ આજકાલના યુવક - યુવતીઓ એ ઉંમરે કેટલા મજાના હાવભાવ આપે છે.

ફિલ્મના હીરો રોશન અબ્દુલ રહૂફ ના હાવ ભાવ વિશે વાત કરતાં મુંદ્રા કહે છે, "તેના હાવભાવમાં એ બધું જ છે જે એક સ્ત્રી ચાહતી હોય.

"એના એક્સપ્રેશનમાં દેખાય છે કે તે સ્ત્રી જેમ છે તેમ તેને સ્વીકારવા તૈયાર છે. તે ઘણો ઍક્સાઇટેડ છે કે બોસ, આ એ જ છોકરી છે જે મને ગમે છે."

બીબીસી ડિજિટલ એડિટર તૃષાર બારોટ કોઈપણ વીડિયો વાઇરલ થવા વિશે વાત કરી રહ્યા છે. 

તેઓ જણાવે છે, "આજે એવી પોસ્ટ કે વીડિયો કે ક્લીપ વાઇરલ થાય છે જે લોકોનાં ચહેરા પર સ્મિત લાવતા હોય. પછી એ ગમે તે હોય.

"મતલબ કે કોઈપણ એ વસ્તુ કે જે લોકોને સારી લાગણી આપે, એ લોકો વધારેને વધારે શેયર અને લાઇક...\nઅગાઉની સામગ્રીનો સારાંશ નીચે મુજબ કરી શકાય છે:
મલયાલમ અભિનેત્રી પ્રિયા પ્રકાશના એક ગીતમાં આંખોના હાવભાવને કારણે સોશિયલ મીડિયા પર છવાઈ ગયા છે.